২০১১ কনকাকাফ গোল্ড কাপ
২০১১ কনকাকাফ গোল্ড কাপ () কনকাকাফের ৫০ বছরের ইতিহাসে ২১তম কনকাকাফ আঞ্চলিক চ্যাম্পিয়নশীপ ও ১১শ কনকাকাফ গোল্ড কাপ ফুটবল প্রতিযোগিতা হিসেবে পরিচিত। মার্কিন যুক্তরাষ্ট্র এ প্রতিযোগিতার স্বাগতিক দেশের মর্যাদা লাভ করেছিল। ৯৩,০০০ দর্শকের উপস্থিতিতে ২৫ জুন, ২০১১ তারিখে ক্যালিফোর্নিয়া অঙ্গরাজ্যের পাসাদেনায় অবস্থিত রোজ বোলে চূড়ান্ত খেলা অনুষ্ঠিত হয়। এতে মেক্সিকো শিরোপা লাভ করে এবং কনকাকাফের প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে খেলার যোগ্যতা অর্জন করে।